એણે આસપાસ નજર કરી. ચારે તરફ ગાઢ અંધારું હતું. ચાલુ જ રાખેલી ગાડીની લાઇટનો શેરડો દેરી અને ખીજડાના ઝાડથી થોડે જ દૂર જઈને દમ તોડી દેતો હતો. એણે ઝાડના થડ પાસે નીચે મૂકેલી થેલી ઉપાડી. એમાં કેમેરો અને મેમરી કાર્ડ હતાં. એને લાગ્યું જાણે શ્રીકૃષ્ણએ દ્રૌપદી માટે મોકલેલી સાડી છે. એણે એને છાતીસરસાં ચાંપી લીધાં. પછી ગાડીમાંથી પૈસાની બેગ કાઢીને ત્યાં મૂકી દીધી અને ફટાફટ ગાડી મારી મુકી.